open-index/open-wikipedia-markdown huggingface dataset:
মিজানুর রহমান (বীর প্রতীক)

**মিজানুর রহমান** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মিজানুর রহমানের জন্ম ব্রাহ্মণবাড়িয়া জেলার নবীনগর উপজেলার রতনপুর ইউনিয়নের বাউচাইল গ্রামে। তার বাবার নাম মো. আবদুল খালেক খান এবং মায়ের নাম মাহফুজা খানম। তার স্ত্রীর নাম নূরজাহান খানম। তার দুই ছেলে, তিন মেয়ে। 

## কর্মজীবন
পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টের ‘বি’ কোম্পানিতে চাকরি করতেন মিজানুর রহমান। মুক্তিযুদ্ধ শুরু হলে যুদ্ধে যোগ দেন। প্রতিরোধ যুদ্ধকালে চট্টগ্রামের হাটহাজারী এলাকায় যুদ্ধ করেন। পরে ৩ নম্বর সেক্টর এস ফোর্সের অধীনে যুদ্ধে অংশ নেন।

## মুক্তিযুদ্ধে ভূমিকা
১৯৭১ সালের ডিসেম্বর মাসের প্রথম সপ্তাহে ঢাকা-চট্টগ্রাম-সিলেটের মধ্যে রেল যোগাযোগের জন্য আখাউড়া ছিল গুরুত্বপূর্ণ এক স্টেশন। আখাউড়ার কাছেই ভারতের গুরুত্বপূণ সীমান্তবর্তী শহর আগরতলা। এছাড়া এ সময়ে আখাউড়ায় ছিল পাকিস্তান সেনাবাহিনীর শক্তিশালী এক প্রতিরক্ষা অবস্থান। মুক্তিযুদ্ধের চূড়ান্ত পর্যায়ে আখাউড়া দখলের জন্য মিত্রবাহিনী ও মুক্তিবাহিনী সেখানে সমাবেত হয়। যৌথ বাহিনীর পরিকল্পনা ছিল মুক্তিবাহিনীর এস ফোর্স ও মিত্রবাহিনীর মাউন্টেন ডিভিশন তাদের সর্বশক্তি নিয়োগ করে স্বল্প সময়ের মধ্যে আখাউড়া দখলের। মুক্তিবাহিনীর এস ফোর্স ও ৩ নম্বর সেক্টরের মুক্তিযোদ্ধারা উত্তর দিক থেকে আখাউড়ার দিকে অগ্রসর হন। এস ফোর্সের বি (ব্রাভো) কোম্পানির একটি প্লাটুনের নেতৃত্বে ছিলেন মিজানুর রহমান। মুক্তিযোদ্ধারা ১ ডিসেম্বর আখাউড়ার কাছে সমবেত হওয়া মাত্র পাকিস্তান সেনাবাহিনী তাদের ওপর প্রচণ্ড গোলাবর্ষণ শুরু করে; বিমান হামলাও চালায়। এতে মুক্তিযোদ্ধারা দমে যাননি। মুক্তিযোদ্ধারা ছিলেন কয়েকটি দলে বিভক্ত। তারা অবস্থান নিচ্ছিলেন পাকিস্তান সেনাবাহিনীর প্রতিরক্ষা অবস্থানের কাছে। একটি দলে ছিলেন মিজানুর রহমান। তিনি একটি উপদলের দলনেতা ছিলেন। সে সময়ে পাকিস্তান সেনাবাহিনী আক্রমণ করল। শুরু হয় তুমুল যুদ্ধ। রক্তক্ষয়ী সম্মুখযুদ্ধে তার চোখের সামনে হতাহত হলেন কয়েকজন সহযোদ্ধা। একটানা কয়েক দিন চলা যুদ্ধে শেষ পর্যন্ত মুক্তিযোদ্ধারা জয়ী হলেন। ৩ ডিসেম্বর সকাল থেকে মিজানুর রহমানেরা পাল্টা অভিযান শুরু করেন এবং রক্তক্ষয়ী যুদ্ধের পর আখাউড়ার বিরাট এলাকা দখল করতে সক্ষম হন। আখাউড়ায় ৫ ডিসেম্বর সকাল পর্যন্ত যুদ্ধ হয়। এরপর গোটা আখাউড়া এলাকা মুক্তিবাহিনী ও মিত্রবাহিনীর নিয়ন্ত্রণে আসে। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৪৩-এ জন্ম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
মুনি ২: কাঞ্চনা

**কাঞ্চনা** () ২০১১ সালে মুক্তি পাওয়া তামিল ভাষায় নির্মিত একটি ভৌতিক ও কমেডি ধাঁচের চলচ্চিত্র। ছবিটি পরিচালনা ও প্রযোজনা করেন অভিনেতা রাঘব লরেন্স। এটি চলচ্চিত্র ধারাবাহিক *মুনি* এর দ্বিতীয় পর্ব। পরবর্তীতে চলচ্চিত্রটি হিন্দী ভাষায় পুনর্নির্মিত হয়।

## অভিনয়ে

* রাঘব লরেন্স (রাঘবের চরিত্রে অভিনয় করেন)
* শ্রীমান (রাঘবের ভাইয়ের চরিত্রে অভিনয় করেন)
* শরত কুমার (কানচানা'র চরিত্রে অভিনয় করেন)
* লক্ষ্মী রায় (প্রিয়া'র চরিত্রে অভিনয় করেন)
* দিবা (এম.এল.এ. শঙ্কর চরিত্রে অভিনয় করেন)
* Kovai Sarala (রাঘবের মায়ের চরিত্রে অভিনয় করেন)
* দেবাদর্শিনী (কামাক্ষ্মীর চরিত্রে অভিনয় করেন)
* প্রিয়া (গীতা'র চরিত্রে অভিনয় করেন)

## তথ্যসূত্র

## বহিঃসংযোগ
*

বিষয়শ্রেণী:তামিল ভাষার চলচ্চিত্র
বিষয়শ্রেণী:২০১০-এর দশকের তামিল ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১১-এর চলচ্চিত্র
বিষয়শ্রেণী:ভারতীয় ধারাবাহিক চলচ্চিত্র
বিষয়শ্রেণী:ভারতীয় হাস্যরসাত্মক লোমহর্ষক চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র
কুয়াকাটা ইকোপার্ক

**কুয়াকাটা ইকোপার্ক** বাংলাদেশের পটুয়াখালী জেলার কলাপাড়া উপজেলায় অবস্থিত একটি ইকো পার্ক। ২০০৫ সালে এটি প্রতিষ্ঠিত হয়। ৫৬৬১ হেক্টর জমি নিয়ে এই উদ্যানটি গঠিত।

## চিত্রশালা

File:Kuakata Eco-Park (12).jpg
File:Kuakata Eco-Park (09).jpg
File:বালিতে পদচিহ্ন.jpg


## তথ্যসূত্র

## বহিঃসংযোগ
* বাংলাদেশের বন অধিদপ্তরের ওয়েবসাইটে ইকোপার্কের তালিকা

বিষয়শ্রেণী:বাংলাদেশের জাতীয় উদ্যান
বিষয়শ্রেণী:পটুয়াখালী জেলার দর্শনীয় স্থান
বিষয়শ্রেণী:বাংলাদেশের বন
বিষয়শ্রেণী:বাংলাদেশের সংরক্ষিত এলাকা
বিষয়শ্রেণী:কুয়াকাটা
বিষয়শ্রেণী:পটুয়াখালী জেলার ভূগোল
কলম্বো পরিকল্পনা

**কলম্বো পরিকল্পনা** একটি আন্তর্জাতিক আঞ্চলিক সংগঠন যা এশীয়-প্রশান্ত মহাসাগরীয় অঞ্চলের সদস্য দেশগুলোর অর্থনৈতিক ও সামাজিক উন্নয়ন জোরদারে কাজ করে। কলম্বো পরিকল্পনার সকল কর্মকাণ্ডের মৌলিক ঊদ্দেশ্য সদস্য দেশগুলোর মানব সম্পদের উন্নয়ন।

## ইতিহাস
১৯৪৯ সালের বসন্তে, চীনে অবস্থিত ভারতীয় রাষ্ট্রদূত কে. এল. পানিক্কর দক্ষিণ-পূর্ব এশিয়াতে কমিউনিস্ট আন্দোলন দমানোর জন্য বৃটেন ও অস্ট্রেলিয়ার রাষ্ট্রদূতদের কাছে সামরিক তহবিলের জন্য আবেদন করে। মার্কিন যুক্তরাষ্ট্র এই যাবৎ উক্ত সংগঠনের সবচেয়ে বৃহত্তর অর্থদাতা ছিল।

১৯৫০ সালের জানুয়ারী মাসে শ্রীলঙ্কায় অবস্থিত পররাষ্ট্র মন্ত্রীদের নিয়ে অনুষ্ঠিত এক কমনওয়েলথ সম্মেলনে এই সংগঠনটির সূচনা সৃষ্টি হয়।
## তথ্যসূত্র

বিষয়শ্রেণী:১৯৫১-এ প্রতিষ্ঠিত সংগঠন
বিষয়শ্রেণী:অস্ট্রেলিয়ার বৈদেশিক সম্পর্ক
হ্যাসকেল

**হ্যাশকেল** হল নন-স্ট্রিকট সিমেনটিকস এবং স্ট্রং স্ট্যাটিক টাইপিংয়ের সুবিধা সংবলিত একটি প্রমিত, বিভিন্ন ধরনের অ্যাপ্লিকেশান নির্মাণের জন্য ব্যবহারোপযোগী, বিশুদ্ধ ফাংশনাল প্রোগ্রামিং ভাষা। নৈয়ায়িক হ্যাশকেল কারি এর নামে এটির নামকরণ করা হয়েছে। হ্যাশকেলের সর্বশেষ প্রকাশিত সংস্করণ হল হ্যাশকেল ২০১০। ২০১৬ 'এর মে'তে একদল প্রোগ্রামার হ্যাশকেলের পরবর্তী ভার্সন হ্যাশকেল ২০২০ প্রকাশের জন্য কাজ শুরু করেছে।

টাইপ অনুমিতি সংযুক্ত টাইপ পদ্ধতি এবং লেইজি ইভ্যুলশন হ্যাশকেলের অন্যতম গুরুত্বপূর্ণ বৈশিষ্ট্য। টাইপ ক্লাসগুলো সর্বপ্রথম হ্যাশকেল প্রোগ্রামিং ভাষায় দেখা যায়। গ্লাসগো হ্যাশ্কেল কম্পাইলার হল এটির প্রধান সংকলনকারী।

শুরুর দিককার হ্যাশকেল প্রস্তুতকারী দলটির প্রাথমিক প্রচেষ্টায় নির্মিত মিরান্ডা প্রোগামিং ভাষার সিমেন্টিকসের উপর ভিত্তি করে হ্যাশকেল তৈরি করা হয়েছে। এটি শিক্ষা ও শিল্পক্ষেত্রে ব্যাপকভাবে ব্যবহার করা হয়ে থাকে।

## ইতিহাস
১৯৮৫ সালে,রিসার্চ সফটওয়্যার লিমিটেড কর্তৃক মিরান্ডা প্রোগ্রামিং ভাষাটি প্রকাশের পর থেকেই,লেইজি ফাংশনাল বৈশিষ্ট্যনির্ভর প্রোগামিং ভাষাগুলোর প্রতি সাধারণ প্রোগ্রামারদের আগ্রহ বাড়তে থাকে। ১৯৮৭ সাল নাগাদ এক ডজনের ও বেশি অপেক্ষিক ভাষার উদ্ভাবন হয়। মিরান্ডা ছিল সবচাইতে জনপ্রিয়।

১৯৮৭ সালে ওরেগনের পোর্টল্য়ান্ডে এফপিসিএ(ফাংশনাল প্রোগ্রামিং ল্য়াঙ্গুয়েজ এবং কম্পিউটার আর্কিটেকচার) সম্মেলন হয়। সেখানে এই ভাষাগুলির মধ্যে একটি মানদন্ড নির্ধারণের জন্য চিন্তাভাবনা করা হয়।

## তথ্যসূত্র

## বহিঃসংযোগ

বিষয়শ্রেণী:শিক্ষায়তনিক প্রোগ্রামিং ভাষা
বিষয়শ্রেণী:১৯৯০-এ সৃষ্ট প্রোগ্রামিং ভাষা
বিষয়শ্রেণী:শিক্ষামূলক প্রোগ্রামিং ভাষা
বিষয়শ্রেণী:ফাংশনভিত্তিক প্রোগ্রামিং ভাষা
জাতিসংঘ স্বেচ্ছাসেবক কর্মসূচি

জাতিসংঘের স্বেচ্ছাসেবক কর্মসূচি (ইউ এন ভি) এমন একটি সংস্থা যা বিশ্বব্যাপী, উন্নয়নের লক্ষ্যে এবং শান্তি রক্ষার্থে স্বেচ্ছাসেবক মনোবৃত্তিকে উদ্ধুদ্ধ করে । ইউ এন ভি হল , জার্মান (বন শহর) ভিত্তিক একটি অলাভজনক সংস্থা । ১৩০ টি দেশে তারা সক্রিয় রয়েছে এবং ৮৬ টি দেশে তাদের ফিল্ড ইউনিট রয়েছে । তারা জাতিসংঘ উন্নয়ন কর্মসূচী (ইউএনডিপি) এর দপ্তরের সাহায্যে তাদের কার্যক্রম প্রচার করে এবং ইউএনডিপি এর কার্যনির্বাহী বোর্ডের নিকট প্রতিবেদন পেশ করে ।
## ইতিহাস
ইউ এন ভি প্রথম প্রস্তাবিত হয়েছিল ১৩ জুন, ১৯৬৮ সালে হার্ভার্ড বিশ্ববিদ্যালয়ে শাহ মোহাম্মদ রেজা পাহলভীর একটি বক্তৃতায় ,এবং ১৯৭০ সালে জাতিসংঘের সাধারণ পরিষদ কর্তৃক প্রতিষ্ঠিত হয়েছিল ।

## স্থানীয় স্বেচ্ছাসেবী
ইউ এন ভি স্বেচ্ছাসেবক হওয়ার জন্য সর্বনিম্ন বয়স সীমা হল ২৫ বছর ।সর্বোচ্চ কোন বয়স সীমা নেই । &nbsp;জাতিসংঘের সব আন্তর্জাতিক শান্তিরক্ষা মিশনে কর্মরত বেসামরিক নাগরিকদের এক তৃতীয়াংশই হল ইউ এন ভি ।

## অনলাইন স্বেচ্ছাসেবী
এই সেবা ২০০০ সাল থেকে শুরু হয়েছে । এই সেবাটি ইংরেজি , ফরাসি এবং স্প্যানিশ ভাষায় পরিচালনা করা হয় ।

## স্বেচ্ছাসেবী &nbsp;কার্যক্রমের প্রচার
স্বেচ্ছাসেবক কর্মকাণ্ড গণনা ওয়েবসাইট এবং সামাজিক যোগাযোগের মাধ্যমগুলোর মাধ্যমে স্বেচ্ছাসেবকদের সম্পর্কে সংবাদ সংগ্রহ করে এবং আসন্ন ঘটনা, সুযোগ-সুবিধা এবং সর্বোত্তম অনুশীলন (কর্ম পদ্ধতি) সম্পর্কে তথ্য প্রদান করে ।

## আন্তর্জাতিক স্বেচ্ছাসেবী দিবস
জাতিসংঘ সাধারণ পরিষদে ১৯৮৫ সালের ১৭ ডিসেম্বরের অধিবেশনে প্রতি বছর ৫ ডিসেম্বর আন্তর্জাতিক স্বেচ্ছাসেবী দিবস পালনের জন্য সরকার সমূহকে আহবান জানানো হয় । জীবনের সর্বত্র স্বেচ্ছাসেবীদের অবদান সম্পর্কে গণ সচেতনতা এবং ঘরে ও বাইরে স্বেচ্ছাসেবায় অধিক সংখ্যক মানুষের অংশগ্রহণে উৎসাহ প্রদান, আন্তর্জাতিক স্বেচ্ছাসেবী দিবস পালনের মূল উদ্দেশ্য।

## বৈশ্বিক স্বেচ্ছাসেবী কার্যক্রমের প্রতিবেদন

ইউ এন ভি এর তৈরি প্রথম বৈশ্বিক স্বেচ্ছাসেবী কার্যক্রমের প্রতিবেদন প্রকাশ করা হয় ৫ ডিসেম্বর ২০১১ সালে জাতিসংঘ সাধারণ পরিষদে এবং ৮০ টি দেশে ।

## আরও দেখুন
* **[[জাতিসংঘ উন্নয়ন কর্মসূচী|ইউএনডিপি]]**
* জাতিসংঘ
* জাতিসংঘ সাধারণ পরিষদ

## বহিঃসংযোগ
* অফিসিয়াল ওয়েবসাইট
* অনলাইন স্বেচ্ছাসেবী 
* ইউ এন রিফিউজি এজেন্সি
* ইউ এন ক্যারিয়ার

## তথ্যসূত্র
প্রস্তাব দিবস

**প্রস্তাব দিবস** () ভালোবাসা সপ্তাহ বা ভ্যালেনটাইন সপ্তাহ শুরুর দ্বিতীয় দিন যা ফেব্রুয়ারি ৭-১৪ তারিখে শুরু হয়। উপমহাদেশের ভারতে দিবসটি প্রতি বছর ৮ ফেব্রুয়ারি তারিখে পালিত হয়। এই দিবসে তরুণ বয়স্ক ছেলেমেয়ে তাদের বন্ধু-বান্ধবী, প্রেমিক-প্রেমিকা, বন্ধু এবং পরিচিতদের গোলাপ দিয়ে প্রস্তাব দিয়ে থাকে।

## আরো দেখুন
* ভালোবাসা দিবস

## তথ্যসূত্র

বিষয়শ্রেণী:ফেব্রুয়ারি উদ্‌যাপন
বিষয়শ্রেণী:ভালবাসা উদ্‌যাপনের দিন
স্ক্রু

**क्श ख्श च्च च्छ ज्ज ज्ड त्थ त्श न्ड न्थ न्ध न्श ब्ध म्प म्फ म्भ ल्ड ल्थ व्य स्थ स्प स्फ** এক ধরনের দৃঢ়ভাবে আবদ্ধকারী, যা বল্টুর মত দেখতে। সাধারণত এটি ধাতব পদার্থ দিয়ে তৈরি, সেতুবন্ধ সর্পিলাকার খাঁজ কাটা থাকে, যেটার সাহায্যে নাট প্যাঁচ দিয়ে সহজে কোন কিছু আবদ্ধ করা যায়। সর্পিলাকার  খাঁজ কাটা অংশকে বাইরের থ্রেড বা মেল থ্রেড বলে। এটি সাধারণত অস্থায়ী জোড়া দেওয়ার কাজে ব্যবহৃত হয়।

## ব্যাখ্যা

একটি স্ক্রু সাধারণত মাথা, খাঁজ কাটা অংশ এবং অখাঁজ কাটা অংশ নিয়ে গঠিত। এর মাথা আবার বর্গাকার, গোলাকার অথবা ষড়ভুজাকৃতির হয়। এর মাথাই গম্বুজের মত একটা অংশ থাকে যার মাঝে বিয়োগ অথবা যোগ চিহ্নের মত গর্ত থাকে যেটার সাহায্যে স্ক্রু ড্রাইভার দিয়ে নাটের সাথে সহজে স্ক্রুটিকে আবদ্ধ করা যাই।

সেতুবন্ধ সর্পিলাকার খাঁজ কাটা অংশকে থ্রেড বলে। থ্রেডের সাহায্যে নাট অথবা মেম্বারের (যাকে অস্থায়ী জোড়া দেয়া হবে) সাথে শক্তভাবে আবদ্ধ করা হয়। থ্রেড আবার একক, দ্বৈত অথবা একক দ্বৈত উভয়ই হতে পারে। থ্রেডের সাথে পিচ গভীরভাবে জড়িত। পাশাপাশি দুইটি খাঁজের মাঝের অংশকে পিচ বলে। এটা তাত্ত্বিক বিষয়।

## তথ্যসূত্র

বিষয়শ্রেণী:আবদ্ধকারক
বিষয়শ্রেণী:সাধারণ যন্ত্র
বিষয়শ্রেণী:কাঠের কাজ
বিষয়শ্রেণী:ধাতুর কাজ
বিষয়শ্রেণী:ধাতুকর্ম
আশুতোষ ভরদ্বাজ

**আশুতোষ ভরদ্বাজ** (১৯১৪ - ১৬ এপ্রিল, ১৯৯৩) একজন বাঙালী ব্রিটিশ বিরোধী স্বাধীনতা সংগ্রামী, সাম্যবাদী কর্মী ও মুক্তিযোদ্ধা। তার পিতার নাম ছিল উমাচরণ ভরদ্বাজ, মাতা অন্নদাসুন্দরী দেবী, আশুতোষ ভরদ্বাজের জন্ম হয় বাংলাদেশের গোপালগঞ্জ জেলার [কোটালিপাড়ায়।

== বিপ্লবী কর্মকাণ্ড ==
কোটালিপাড়া ইউনিয়ন ইনস্টিটিউশনে পড়ার সময়েই বিপ্লবীদের সাহচর্যে আসেন। ১৯৩৫ খ্রিষ্টাব্দে কোটালিপাড়ার একটি রাজনৈতিক হত্যা মামলায় যুক্ত থাকার অভিযোগে গ্রেপ্তার হয়ে যাবজ্জীবন কারাদন্ডে দণ্ডিত হন ও আন্দামানে পাঠানো হয় তাকে। [সেলুলার জেল|সেলুলার জেলে থাকাকালীন মার্ক্সবাদের প্রতি আকৃষ্ট হন এবং সেখানে গঠিত কমিউনিস্ট কনসলিডেশনে যোগ দেন।

## সাম্যবাদী আন্দোলন
তিনি ১৯৪৬ খ্রিষ্টাব্দে মুক্তি পাওয়ার পর ভারতের কমিউনিস্ট পার্টির সদস্য হন এবং পার্টির নির্দেশে ফরিদপুরে যান সংগঠনের কাজে। এই সংগঠনের কাজ আমৃত্যু করে গেছেন, দেশভাগের পরে তিনি ভারতে আসেননি। বাংলাদেশ কমিউনিস্ট পার্টির একজন সক্রিয় সদস্য হিসেবে বহুবার কারারুদ্ধ হয়েছেন, তার জীবনের ৩১ বছর জেলে কেটেছে। তেভাগা আন্দোলনে অংশ নিয়ে রাজশাহী সেন্ট্রাল জেলের কুখ্যাত খাপড়া ওয়ার্ডে বন্দী ছিলেন। ১৯৫০ সালের ২৪ এপ্রিল নিরস্ত্র রাজবন্দীদের ওপর গুলিচালনার ঘটনায় মারাত্মকভাবে আহত হয়েছিলেন তিনি। এইদিনই কারারক্ষীর গুলিতে শহীদ হন বিজন সেন, আনোয়ার হোসেন (ছাত্র নেতা), কম্পরাম সিং, হানিফ সেখ সহ সাতজন কমিউনিস্ট বিপ্লবী।

## মুক্তিযুদ্ধ ও স্বাধীন বাংলাদেশ
প্রবীন বয়েসেও বিপ্লবী আশুতোষ ভরদ্বাজ বাংলাদেশের স্বাধীনতা যুদ্ধে অংশ নেন। ১৯৭১ সালে ন্যাপ-কমিউনিস্ট পার্টি-ছাত্র ইউনিয়ন সমন্বয়ে গঠিত বনগাঁ ক্যাম্প ইনচার্জের দায়িত্ব পালন করেছেন সাহসের সাথে। স্বাধীন বাংলাদেশ গঠনের পর তিনি ফরিদপুর জেলা কমিউনিস্ট পার্টির সম্পাদক নির্বাচিত হয়েছিলেন। সর্বজনশ্রদ্ধেয় ও প্রজ্ঞাবান সাম্যবাদী নেতা হিসেবে তার সুখ্যাতি ছিল। বাংলাদেশ পূনর্গঠনের কাজে তার অবদান রয়েছে।

## মৃত্যু
বিপ্লবী আশুতোষ ভরদ্বাজ অকৃতদার ছিলেন। ১৬ এপ্রিল, ১৯৯৩ সালে তিনি মারা যান।

## তথ্যসূত্র

বিষয়শ্রেণী:১৯১৪-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:গোপালগঞ্জ জেলার ব্যক্তি
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
বংশাণুভিত্তিক অ্যালগরিদম

থাম্ব|২০০৬ নাসা এসটি৫ মহাকাশযান সংকেতগ্রাহক-শুঙ্গ (অ্যান্টেনা)। অ্যান্টেনাটির যে জটিল আকৃতিটি দৃশ্যমান, সর্বোত্তম বিকিরণ বিন্যাস সৃষ্টি করার উদ্দেশ্যে প্রযুক্ত একটি বিবর্তনমূলক পরিগণক নকশাকরণ প্রোগ্রাম সেই আকৃতিটি আবিষ্কার করে। এটি একটি বিবর্তিত অ্যান্টেনা হিসেবে পরিচিত।
কম্পিউটার বিজ্ঞান ও অভিযান গবেষণায় **বংশাণুভিত্তিক অ্যালগরিদম** অর্থাৎ বংশাণুগত সমাধান-পদ্ধতি তথা প্রাকৃতিক নির্বাচন পদ্ধতি অনুসরণে আবিষ্কৃত যা অভিব্যক্তিগত-সমাধান পদ্ধতির অন্তর্গত। বংশগতিগত সমাধান-পদ্ধতি সাধারণত অপ্টিমাইজেশন বা সর্বানুকূলকরণ এবং অনুসন্ধান সমস্যাবলির সমাধানে ব্যবহার করা হয় যা পরিবর্তন, ক্রসওভার এবং নির্বাচন অপারেশনের উপর নির্ভর করে ।

## তথ্যসূত্র

বিষয়শ্রেণী:বংশাণুভিত্তিক অ্যালগোরিদম
বিষয়শ্রেণী:বিবর্তনমূলক অ্যালগোরিদম
বিষয়শ্রেণী:অনুসন্ধান অ্যালগোরিদম
বিষয়শ্রেণী:দ্বি-আঙ্কিক জীব
বিষয়শ্রেণী:মেশিন লার্নিং
বিষয়শ্রেণী:ব্যবস্থা পরিচালনা বিজ্ঞান
মিশরীয় পিরামিডের তালিকা

এই তালিকাটি কালানুক্রমিকভাবে তালিকাভুক্ত পিরামিডসমূহের অত্যাবশ্যকীয় পরিসংখ্যানগুলি উপস্থাপন করা হল:

## আরো দেখুন
*Lepsius list of pyramids
*List of the oldest buildings in the world

## তথ্যসূত্র ও টীকা

## গ্রন্থপঞ্জি
*

বিষয়শ্রেণী:প্রাচীন মিশরীয় পিরামিড
রাঘব লরেন্স

**রাঘব লরেন্স** একজন দক্ষিণ ভারতীয় চলচ্চিত্রাভিনেতা, চলচ্চিত্র পরিচালক, নৃত্য শিল্পী, ব্যালে নৃত্য পরিচালক, সুরকার ও গায়ক। তিনি হিন্দু ধর্মাবলম্বী। তিনি ১৯৯৩ সালে ব্যালে নৃত্য শিল্পী ও পরিচালক হিসেবে আত্নপ্রকাশ করেন এবং ২২ বছর বয়সে ১৯৯৮ সালে তেলুগু চলচ্চিত্রে অভিনেতা হিসেবে নাম লেখান। ২০০১ সালে তিনি লরেন্স নাম গ্রহণ করেন। তিনি অভিনয় জীবনে অনেক প্রখ্যাত পরিচালক ও অভিনয় শিল্পীর সান্নিধ্যে কাজ করেছেন। পরবর্তীতে তিনি চলচ্চিত্র পরিচালনা ও প্রযোজনা শুরু করেন। তেলুগু ছবি স্টাইল এবং পরবর্তীতে তামিল ছবি মুনি'র মাধ্যমে তিনি বেশ আলোচিত হন এবং এ ধারা তিনি এখনো বজায় রেখেছেন।

## প্রারম্ভিক জীবন এবং পটভূমি
লরেন্স মুরুগাইয়ান এবং কানমানির একটি তামিলভাষী খ্রিস্টান পারাইয়ার পরিবারে জন্মগ্রহণ করেন। ছোটবেলায় লরেন্সের ব্রেন টিউমার হয়েছিল। তিনি তার টিউমার নিরাময়ের জন্য দেবতা রাঘবেন্দ্র স্বামীকে দায়ী করেন, এবং ভক্তিমূলক আচরণে তিনি রাঘব নাম ধারণ করেন তিনি আভাদি - আম্বাত্তুর রুটে থিরুমুল্লাইভায়ালে রাঘবেন্দ্র স্বামী বৃন্দাবনম মন্দির নির্মাণ করেন, যা খোলা হয়। 1 জানুয়ারী 2010 তারিখে রাঘবের একটি ছোট ভাই এলভিন লরেন্স রয়েছে।
## চলচ্চিত্রের তালিকা

### পরিচালক হিসেবে

### অভিনেতা হিসেবে

### নৃত্য শিল্পী হিসেবে

## তথ্যসূত্র

বিষয়শ্রেণী:CS1 Tamil-language sources (ta)
বিষয়শ্রেণী:তামিল চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় অভিনেতা
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:তামিল চলচ্চিত্র সঙ্গীত সুরকার
বিষয়শ্রেণী:তেলুগু চলচ্চিত্র সঙ্গীত সুরকার
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র নৃত্য পরিচালক
বিষয়শ্রেণী:অন্ধ্রপ্রদেশের অভিনেতা
বিষয়শ্রেণী:জীবিত ব্যক্তি
বিষয়শ্রেণী:তেলুগু চলচ্চিত্র পরিচালক
বিষয়শ্রেণী:তামিল চলচ্চিত্র পরিচালক
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:নন্দী পুরস্কার বিজয়ী
বিষয়শ্রেণী:অন্ধ্রপ্রদেশের সঙ্গীতজ্ঞ
বিষয়শ্রেণী:১৯৭৬-এ জন্ম
বিষয়শ্রেণী:অন্ধ্রপ্রদেশের চলচ্চিত্র পরিচালক
বিষয়শ্রেণী:অন্ধ্রপ্রদেশের চলচ্চিত্র প্রযোজক
বিষয়শ্রেণী:ভারতীয় হিন্দু
শাওমি এমআই ব্যান্ড ২

**শাওমি এমআই ব্যান্ড ২** শাওমি কর্তৃক উৎপাদিত একটি পরিধেয় কার্যকলাপ ট্র্যাকার. শাওমি এমআই ব্যান্ড ২ শাওমি এর উন্মোচন অনুষ্ঠান ২ জুন ২০১৬ তে উন্মোচিত হয়। আগের একই পরিধেয় ট্র্যাকার এর সাথে শাওমি এমআই ব্যান্ড ২ তে একটি ওএলইডি পর্দা এবং একটি কার্যক্রম বাটন যুক্ত হয়েছে। তবে ব্লুটুথ সংযোগ এর জন্য আলাদা কোন বাটন দেয়া হয়নি। সকল সংযোগ এমআই ফিট অ্যাপ্লিকেশন থেকে শুরু করতে হয়।

## এমআই ফিট অ্যাপ্লিকেশন
এমআই ফিট অ্যাপ্লিকেশনটি এ্যান্ড্রয়েড এবং আইওএস ব্যবহারকারীর জন্য পাওয়া যায়। আইপ্যাড ব্যবহারকারীদের কে শাওমি এমআই ব্যান্ড ২ সংযুক্ত করার জন্য আলাদা করে অ্যাপ ইনস্টল করে নিতে হয় । উইন্ডোজ ফোনের জন্য জন্য শাওমি এর কোন স্বীকৃত এ্যাপ নাই। তবে বিভিন্ন থার্ড পার্টি এ্যাপ ব্যবহার করে শাওমি এমআই ব্যান্ড ২ সংযুক্ত করা যায়।

## নকশা
দিনে রাতে ২৪ ঘণ্টা এবং সপ্তাহে সাত দিন এর কার্যকারিতা তথ্য রাখার শাওমি এমআই ব্যান্ড ২ এর ০.৪২ ইঞ্চি একটি ওএলইডি পর্দা আছে। পর্দাটি আলাদা সুরক্ষার জন্য আঁচ প্রতিরোধী কাঁচ এবং ফিঙ্গার প্রিন্ট প্রতিরোধি আলাদা আস্তরণ ব্যবহার করা হয়েছে।

## বিশেষ উল্লেখ
সাধারণ
* ব্র্যান্ড: শাওমি
* ব্লুটুথ সংস্করণ: V4.0 
* জলরোধী রেটিং: IP67 (আইপি কোড)
* রঙ: কালো 
* সামঞ্জস্যের: অ্যান্ড্রয়েড 4.4 + / iOS 7.0 +
* ভাষা: ইংরেজি
* বাজার মূল্য: ১৪৯ চীনা ইউয়ান (প্রায় ২৩ মার্কিন ডলার/ বাংলাদেশী প্রায় ২০০০ টাকা)
বিশেষ বৈশিষ্ট্য 
* স্বাস্থ্য ট্র্যাকার: হৃৎস্পন্দন পরিমাপ, ঘুম পরিমাপ, পাদক্ষেপ গণনাযন্ত্র, ক্যালোরি পুড়িয়ে ফেলা পরিমাপ, পদক্ষেপ গণনা, দূরত্ব পরিমাপ আসীন পরিমা। 
* অন্যান্য কার্যাবলী: পাসওয়ার্ড ছাড়া ফোন আনলক, কল স্পন্দিত সতর্কতা, অ্যাপ্লিকেশন, বার্তা সতর্কতা, সময়, এলার্ম ঘড়ি
* সতর্কতা টাইপ: কম্পন
* সেন্সর: ADI ultra low-power acceleration sensor + optical heart rate sensor
* ওয়ার্কিং তাপমাত্রা: -20&nbsp;°C ~ 70 °সি
প্রদর্শন
* পর্দা: 0.42 ইঞ্চি ওএলইডি ডিসপ্লে ডায়লগ
* স্পর্শ কী: হ্যাঁ
* ধুলো এবং জল প্রতিরোধী (IP67)
ব্যাটারি
* ব্যাটারি প্রকার: লিথিয়াম পলিমার ব্যাটারি 
* ব্যাটারি ক্যাপাসিটি: 70mAh 
* স্ট্যান্ডবাই টাইম: প্রায় ২০ দিন
* ইনপুট বর্তমান: 45mA (TYP), 65mA (সর্বোচ্চ)
* ইনপুট ভোল্টেজ: ডিসি 5V
উপাদান
* Mi-কোর উপাদান: প্লাস্টিক + খাদ
* কেসিং উপাদান: TPEE
* ব্যান্ড উপাদান: TPSiV
ওজন ও মাপ:
* ব্যান্ডের মোট দৈর্ঘ্য: 235 মিমি
* নিয়মিত দৈর্ঘ্য: 155–210&nbsp;mm
* পণ্য ফাইলের আকার (এল এক্স ওয়াট এক্স এইচ): 40.3 এক্স 15.7 x 10.5&nbsp;mm
* পণ্য ওজন: 7.0 গ্রাম
প্যাকেজে যা আছেঃ
* একটি শাওমি এমআই ব্যান্ড ২ (মডিউল + ব্যান্ড)
* একটি চার্জার
* একটি ব্যবহারকারী নির্দেশিকা

## তথ্যসূত্র

## বহিঃসংযোগ
* শাওমি এমআই ব্যান্ড ২ – অফিসিয়াল ওয়েবসাইট চীনা
*  – শাওমি ভারত

বিষয়শ্রেণী:ক্রীড়া সরঞ্জাম
বিষয়শ্রেণী:শাওমি
বিষয়শ্রেণী:পরিধানযোগ্য কম্পিউটার
গাইবান্ধা সরকারি বালক উচ্চ বিদ্যালয়

**গাইবান্ধা সরকারি বালক উচ্চ বিদ্যালয়** গাইবান্ধা জেলার প্রাণকেন্দ্রে অবস্থিত একটি  হাই স্কুল যেটি ব্রিটিশ আমলে নির্মিত হয়েছে। এটি বাংলাদেশের ব্রিটিশ আমলে নির্মিত পুরাতন স্কুলগুলো মধ্যে অন্যতম। ইতিহাস থেকে পাওয়া যায় গাইবান্ধা পূর্বে বৃহত্তর রংপুরের একটি মহকুমা ছিল এবং তারপর এই অঞ্চলের জনগোষ্ঠীদেরকে সাক্ষরতা প্রদান এবং একটি উচ্চ বিদ্যালয় প্রদান করার লক্ষ্যে ব্রিটিশ আমলে এটি নির্মিত হয় এবং পরবর্তীতে পাকিস্তান সরকার এবং তারপর বাংলাদেশ সরকারের হাতে এটি গাইবান্ধা অঞ্চলের শিক্ষার্থীদের জন্য একটি সুপরিচিত ও প্রতিষ্ঠিত সরকারি বিদ্যাপীঠে পরিণত হয়েছে।  বর্তমানে এর একপাশে পুনঃনির্মাণ ও নব্য ভবন তৈরির কাজ চলছে। 

## ইতিহাস
গাইবান্ধা সরকারি বালক উচ্চ বিদ্যালয়টি ১৮৮৫ সালে স্থাপিত হয়। বিদ্যালয়টি গাইবান্ধা প্রধান ডাকঘরের দক্ষিণে ছোট্ট একটি বাড়িতে ছিল। যে বাড়িটি বামনডাঙ্গার তৎকালীন জমিদার বিদ্যানুরাগী শরৎ চন্দ্র রায় চৌধুরী দান করেন। বিদ্যালয়টিতে জমিদার বাবুর জমির পরিমান ৬ একর ৬৮ শতাংশ। তৎকালীন রংপুর জেলা প্রশাসক জে,এন দাস গুপ্ত ও গাইবান্ধা মহকুমা প্রশাসক জেসি দত্ত মহাশয়ের অক্লান্ত পরিশ্রমের দরুন জনসাধারণের চাঁদা ও দানের অর্থ দিয়ে মূল বিদ্যালয় ভবনটি তৈরি হয়েছিল। ১৯৬৮ সালে ১ মে তারিখ হতে এটি সরকারের নিয়ন্ত্রণাধীনে আসে। এর পূর্বে বিদ্যালয়টি এইচ ই লোকাল ও মডেল হাই স্কুল নামে পরিচিত ছিল। পরবর্তী পর্যায়ে বিদ্যালয়টি গাইবান্ধা সরকারি বালক উচ্চ বিদ্যালয় নামে সুপ্রতিষ্ঠার সঙ্গে পরিচিত লাভ করে।

## তথ্যসূত্র

বিষয়শ্রেণী:গাইবান্ধা জেলার শিক্ষাপ্রতিষ্ঠান
বিষয়শ্রেণী:বাংলাদেশের বালক বিদ্যালয়
বিষয়শ্রেণী:১৮৮৫-এ ভারতে প্রতিষ্ঠিত
বিষয়শ্রেণী:১৮৮০-এর দশকে ব্রিটিশ ভারতে প্রতিষ্ঠিত
বিষয়শ্রেণী:গাইবান্ধা জেলার বিদ্যালয়
শফিকুন নূর মওলা

** শফিকুন নূর মাওলা** যিনি **এস এম মওলা** নামে পরিচিত (জন্ম: অজানা - মৃত্যু: ১৯৮৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
এস এম মওলার জন্ম রাজশাহী জেলার গোদাগাড়ী উপজেলার বাসুদেব গ্রামে। তার বাবার নাম নূর মোহাম্মদ মাওলা এবং মায়ের নাম সুফিয়া বেগম। তার স্ত্রীর নাম জান্নাতুন নাহার মাওলা। তার এক ছেলে ও এক মেয়ে । 

## কর্মজীবন
১৯৭১ সালে এস এম মওলা ঢাকার তেজগাঁও কলেজের শিক্ষার্থী ছিলেন। মুক্তিযুদ্ধ শুরু হলে ভারতে যান। ভারতে তিনি মুক্তিবাহিনীর নৌকমান্ডো দলে যোগ দেন।

## মুক্তিযুদ্ধে ভূমিকা
১৯৭১ সালের সেপ্টেম্বর মাসে। তৃতীয় সপ্তাহের একদিন চট্টগ্রাম নৌবন্দরের বহির্নোঙ্গরে দুঃসাহসী এক অপারেশনের জন্য নৌকমান্ডোরা রেকি করেছিলেন। কিন্তু রেকিতে তাদের একটা বড় ভুল হয় এবং সেটা হলো দূরত্বের হিসাব। তারা অনুমান করেছিলেন বহির্নোঙ্গরের দূরত্ব দেড়-দুই মাইলের বেশি হবে না। কিন্তু বাস্তবে এই দূরত্ব ছিল তিন-চারগুণেরও বেশি। জলপথের দূরত্ব হিসাব করার ব্যাপারে তারা অভিজ্ঞ ছিলেন না। নৌকামান্ডোরা তাদের অজ্ঞাতেই বিরাট এই ভুল করে ফেলেন। সহযোদ্ধা নৌকমান্ডোদের সঙ্গে এস এম মওলা সাঁতার কেটে যেতে থাকলেন সমুদ্রের গভীরে। পানির মধ্যে তাদের পায়ের ফিনস অনবরত ওঠানামা করছিলো। এক ঘণ্টার বেশি সময় সাঁতরিয়ে তারা মাথা তুলে তাকালেন লক্ষ্যস্থলের দিকে। দেখলেন লক্ষ্যস্থল তখনো অনেক দূরে। আরও আধা ঘণ্টা সবাই সমানতালে সাঁতার কাটলেন। তার পরও দূরত্ব কমল না। ক্লান্ত হয়ে গেলেন তারা। সামনে কিংবা পেছনে যাওয়ার শক্তিও হারিয়ে ফেলেছেন। চরম দুঃসাহস প্রদর্শন করেও ব্যর্থ হলেন তারা। 
এস এম মাওলাসহ দুঃসাহসী নয়জন নৌকমান্ডো রাতে ভাটার সময় সমুদ্রের পানিতে নেমে লক্ষ্যস্থলের দিকে যাত্রা শুরু করেন। কিন্তু দেড় ঘণ্টারও বেশি সময় সাঁতরেও তারা সেখানে পৌঁছাতে পারেননি। দেড় ঘণ্টা ধরে একটানা সাঁতরানোর পর এতই ক্লান্ত হয়ে পড়েন যে তারা সামনে বা পেছনে ফেরার শক্তিও হারিয়ে ফেলেন। শেষ পর্যন্ত তাদের অভিযান শেষ হয় ট্র্যাজিক ঘটনার মধ্য দিয়ে। পরে জোয়ারের প্রবল ধাক্কায় পরস্পর বিচ্ছিন্ন হয়ে বিপর্যস্ত অবস্থায় সমুদ্রের তীরে পৌঁছান। তখন তাদের অনেকের জ্ঞান ছিল না। নয়জনের মধ্যে এস এম মওলাসহ চারজন মৃতপ্রায় অবস্থায় যেখানে ভেসে ওঠেন সেখানে ছিল সশস্ত্র প্রহরা। পাকিস্তানি সেনারা তাদের দেখে ফেলে। সেনারা তাদের আটক করে। তাদের ব্যাপক নির্যাতন ও জিজ্ঞাসাবাদ করা হয়। নির্যাতনে একজন (মোহাম্মদ হোসেন, বীর প্রতীক) মারা যান। এস এম মওলাসহ তিনজনকে পরে ঢাকা সেনানিবাসে পাঠানো হয়। এখানেও চলে তাদের ওপর ব্যাপক নির্যাতন। স্বাধীনতার পর তারা ছাড়া পান।  

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৮৪-এ মৃত্যু
বিষয়শ্রেণী:রাজশাহী জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
যাঁতা

**যাঁতা** (বা **জাঁতা**) হল ডাল ভাঙ্গার এক প্রকার হস্তচালিত যন্ত্র। বর্তমানে এটি ইঞ্জিল চালিত যন্ত্রের সাথে লাগিয়ে ডাল, চাল, হলুদ-মরিচ বা অন্য যে কোন কিছু গুঁড়া করতে ব্যবহার করা হয়। তবে গ্রামাঞ্চলে যাঁতা বলতে এখনও হাতে এক খণ্ড কাঠি দিয়ে গোলাকৃতির চাকার মত পাথরের যে যন্ত্রটি ঘুরিয়ে ডাল বের করা হয় তাকেই বোঝায়। হাতে চালিত ডাল জাতীয় শস্য ভাঙ্গার যন্ত্রটি আজ উপমহাদেশে বিলুপ্তির পথে। 

## বিবরণ
এটি পাথর দ্বারা নির্মিত একটি হাতল যন্ত্র। যার দুইটি অংশ থাকে। দেখতে অনেকটাই চাকার মতো। একটির উপর অপরটি বসিয়ে দিতে হয়। আর এর মুখের মধ্যে ডাল শস্য (মসুর, খেসারি, ছোলা, মাষকলাই ইত্যাদি) মুঠি মুঠি দিয়ে, কাঠির একপ্রান্ত যাঁতার উপরের অংশের কাঠি বাঁধানোর নির্দিষ্ট স্থানে বাঁধিয়ে ঘুরালেই; যাঁতার দুই শাণিত অংশের মাঝে পরে শস্য গুলো ডাল হয়ে বের হয়। এছাড়া চাউলের আটাও বানানো হয় এর মাধ্যমে।তবে এটা বাঁকা দিকে ঘোড়ালে সমস্ত শস্য পড়ে যায়। 

## ব্যবহারের ক্ষেত্রসমূহ
আগে যাঁতা ব্যবহার করা হতো ধান, চাল, ডাল, গম, যব ভাঙিয়ে চাল, চালের গুঁড়া, পায়রা ইত্যাদি বানানোর কাজে। তবে এসব কাজের বেশিরভাগ-ই করা হতো ঢেঁকি এর মাধ্যমে। তা-ও অল্প পরিমাণে ভাঙানোর কাজে যাঁতা ব্যবহার করা হতো। আগেকার দিনের নববধূরা তাদের বাবার বাড়ি থেকে উপহার হিসেবে যাঁতা পেত। অর্থাৎ, একসময় যাঁতা উপহার সামগ্রী হিসেবে ব্যবহৃত হতো। এগুলো গ্রাম্যমেলায় কিনতে পাওয়া যেতো। কালের বিবর্তনে যাঁতা এর ব্যবহার অনেককাংশে হ্রাস পেয়েছে। খুব কম পরিবার-ই এখন যাঁতা প্রয়োজনীয় বস্তু হিসেবে ব্যবহার করে। অনেকে ঐতিহ্য হিসেবে যাঁতা সংরক্ষণ করে থাকেন। তাই কিছু কিছু বাড়িতে এখনো যাঁতা দেখতে পাওয়া যায়।

## ঐতিহাসিক পটভূমি
এটার কবে থেকে প্রচলন হয়েছে তা জানা যায়নি। তবে এটা গ্রাম বাংলার একটি ঐতিহাসিক জিনিস। এই ঐতিহাসিক জিনিসটাই এখন বিলুপ্তির পথে। 

## বিলুপ্তর কারন
ক্রমশ আধুনিক মেশিননির্ভর শিল্প ও প্রযুক্তির দাপটে ব্যবহার কমে গেছে এসব শিল্প। সেই সাথে বিলুপ্ত হচ্ছে সংশ্লিষ্ট শিল্পীরাও। 

## তথ্যসূত্র

বিষয়শ্রেণী:যন্ত্র
বিষয়শ্রেণী:বাঙালি সংস্কৃতি
আয়

**আয়** বা **উপার্জন** বলতে কোন নির্দিষ্ট সময়সীমার মধ্যে কোন সত্তার ভোগ ও সঞ্চয় করার সুযোগ অর্জন করাকে বোঝায়, যেটিকে সাধারণ অর্থের নিরিখে প্রকাশ করা হয়। আয়কে ধারণাগতভাবে সংজ্ঞায়িত করা দুরূহ এবং এর সংজ্ঞা শাস্ত্র ও ক্ষেত্রভেদে ভিন্ন হয়ে থাকে। উদাহরণস্বরূপ অর্থনৈতিক দৃষ্টিকোণ থেকে কোনও ব্যক্তির আয় এবং আইন দ্বারা সংজ্ঞায়িত ব্যক্তির আয় ভিন্ন হতে পারে।

অর্থশাস্ত্রে হেগ-সাইমনস আয় নামক আয়ের সংজ্ঞাটি ব্যাপকভাবে প্রচলিত, যেখানে আয়কে *ভোগ+মালিকানাধীন সম্পত্তির নীট মূল্যের পরিবর্তন* হিসেবে সংজ্ঞায়িত করা হয়।

মার্কিন যুক্তরাষ্ট্রে সংসার ও একক ব্যক্তিদের জন্য কর আইনে আয়কে একটি পঞ্জিকাবর্ষে যেকোনও পারিশ্রমিক, বেতন, মুনাফা, সুদ, ভাড়া বা অন্য কোনও রূপে অর্জিত অর্থ দ্বারা সংজ্ঞায়িত করা হয়। স্ববিবেচনাধীন আয় (Discretionary income) হল স্থূল আয় থেকে কর ও অন্যান্য বিয়োজন (যেমন বাধ্যতামূলক অবসরভাতা অবদান) এবং এটিকে ব্যাপকভাবে করদাতাদের সুখসমৃদ্ধি তুলনার ভিত্তি হিসেবে ব্যবহৃত হয়।

জন অর্থশাস্ত্র ক্ষেত্রে আয় বলতে আর্থিক ও অর্থ-বহির্ভূত উভয় প্রকারের ভোগ করার সামর্থ্য বৃদ্ধি পাওয়াকে বোঝায়, এবং আর্থিক ভোগ করার সামর্থ্য বৃদ্ধিকে মোট আয়ের বিকল্প হিসেবে ব্যবহার করা হয়।

একটি ব্যবসা প্রতিষ্ঠানের জন্য সমস্ত বিক্রয়লব্ধ আয় থেকে বিক্রয়কৃত পণ্য উৎপাদন ব্যয়কে বাদ দিয়ে স্থূল আয় (gross income) পাওয়া যায়। অন্যদিকে বিক্রয়লব্ধ আয় থেকে বিক্রয়কৃত পণ্য উৎপাদন ব্যয়, খরচ, অবচয়, সুদ ও কর বিয়োগ করলে নীট আয় পাওয়া যায়।

## হিসাববিজ্ঞানে আয়ের স্বরূপ
আন্তর্জাতিক হিসাববিজ্ঞান মান পরিষদ (The International Accounting Standards Board, IASB) এর সংজ্ঞা অনুসারে, "আয় হচ্ছে একটি নির্দিষ্ট অর্থনৈতিক সময়সীমার মধ্যে সম্পদের অন্তঃপ্রবাহ অথবা বর্ধন, যার মাধ্যমে অর্থনৈতিক সুবিধার বৃদ্ধি হয় অথবা দেনা হ্রাস করা, যার ফলে একটা সাম্যভাব বিরাজ করে"

## তথ্যসূত্র
হেমু কালানি

**হেমু কালানি** (২৩ মার্চ ১৯২৩ - ২১ জানুয়ারি, ১৯৪৩) একজন ব্রিটিশ বিরোধী স্বাধীনতা আন্দোলনকারী ও শহীদ।

## প্রারম্ভিক জীবন
হেমু কালানির আসল নাম ছিল **রাহি হেমন**, যদিও তাকে সকলেই হেমু বলে ডাকতেন। তার জন্ম হয়েছিল সিন্ধু প্রদেশ এর শুক্কুরে (অধুনা পাকিস্তান)। পিতার নাম ছিল ডাঃ পেসুমল কালানি। কাকা মংঘরাম কালানি ছিলেন জাতীয় কংগ্রেস নেতা, মূলত তারই অনুপ্রেরণায় ছাত্রাবস্থায় স্বাধীনতা আন্দোলনের অংশ গ্রহণ করেন হেমু। শুক্কুরের তিলক হাইস্কুলে পড়াশোনা করতেন। তিনি ও তার বন্ধুরা বিদেশী দ্রব্য বয়কট ও স্বদেশী জিনিসপত্র কেনার দাবীতে সভা সমিতি করতে থাকেন। সারা ভারত ছাত্র সংঘের শাখা 'স্বরাজ সেনা'র প্রধান ছিলেন তিনি।

## বিপ্লবী আন্দোলন
মহাত্মা গাঁধীর ডাকে ১৯৪২ সালে ভারত ছাড়ো আন্দোলনে যোগ দেন হেমু। সিন্ধুপ্রদেশে এই আন্দোলন প্রবল সাড়া ফেলে। এর তীব্রতায় আতংকিত হয়ে ব্রিটিশ সরকার ইউরোপিয়ান সেনাবাহিনীর বিশেষ একটি দলকে পাঠায় তা দমন করতে। হেমু কালানী ও তার সাথীরা এই পরিকল্পনা বানচাল করতে ট্রেনলাইন আটকানোর ব্যবস্থা করেন। ১৯৪২ খ্রিষ্টাব্দের ২৩ অক্টোবর রাতে তারা রেলের ফিশপ্লেট খুলে গাড়ি লাইনচ্যুত করার জন্যে ঘটনাস্থলে আসেন। তাদের সাথে যদিও ফিশপ্লেট খোলার কোনো যন্ত্র ছিলোনা। এই সময় দুর্ভাগ্যক্রমে হেমু কালানী ধরা পড়েন, তার বাকি সাথীরা পলায়নে সক্ষম হয়। পুলিশ তাকে লক আপে ২২ দিন ধরে নির্মম অত্যাচার করলেও তার সহযোগীদের সম্পর্কে কোনো তথ্যই বের করতে পারেনি।

## ফাঁসি
বিচারে হেমুর ফাঁসির হুকুম হলে তদানীন্তন ভাইসরয়ের কাছে তা মকুবের আবেদন করা হয়। সিন্ধুপ্রদেশের হাজার হাজার মানুষ তার জন্যে মার্সি পিটিশনে সই করেন। কিন্তু হেমু তার সহযোগী বিপ্লবীদের নাম জানাবেন এই শর্তে ফাঁসি মকুব হবে শুনে সেই প্রস্তাব ঘৃনাভরে প্রত্যাখ্যান করেন তিনি। শুক্কুর সেন্ট্রাল জেলে ২১ সে জানুয়ারি, ১৯৪৩ সালে মাত্র ১৯ বছর বয়েসে তাকে ফাঁসিতে ঝুলিয়ে দেওয়া হয়।

## স্মৃতি
দেশবিভাগের পর তার পরিবার পাকিস্তান হতে ভারতে চলে আসেন। প্রাক্তন প্রধানমন্ত্রী শ্রীমতী ইন্দিরা গান্ধী বিপ্লবী হেমু কালানীর মা কে ভাতা ও সম্মাননা প্রদান করেছেন। গুজরাত রাজ্যে তার স্মৃতিতে একাধিক রাস্তা, পার্ক, মর্মরমূর্তি প্রতিষ্ঠিত আছে। তার জন্মস্থান শুক্কুরেও একটি পার্ক তার নামে নামাঙ্কিত ছিল। দুর্ভাগ্যজনক ভাবে সেটির নাম পরিবর্তিত হয়ে বর্তমানে তা কাসিম পার্ক বা লুকাস পার্ক নামে বিরাজমান।

## তথ্যসূত্র

বিষয়শ্রেণী:১৯২৩-এ জন্ম
বিষয়শ্রেণী:১৯৪৩-এ মৃত্যু
বিষয়শ্রেণী:ফাঁসিতে মৃত্যু
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:সিন্ধি ব্যক্তি
বিষয়শ্রেণী:অনুশীলন সমিতি
বিষয়শ্রেণী:মৃত্যুদণ্ডপ্রাপ্ত বিপ্লবী
বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় বিপ্লবী
বিষয়শ্রেণী:মৃত্যুদণ্ড কার্যকর হওয়া ভারতীয় বিপ্লবী
হাইপোআয়োডাস এসিড

**হাইপোআয়োডাস অ্যাসিড** একটি অজৈব যৌগ যার রাসায়নিক সংকেত HIO। আয়োডিনের জলীয় দ্রবণকে পারদ বা রৌপ্য লবণের সাথে বিক্রিয়া করে এটা পাওয়া যায়। এটা খুব দ্রুত অসমানুপাতে বিয়োজিত হয়ঃ

: 5 HIO  →   HIO3  +  2I2  +  2H2O
হাইপোআয়োডাস অ্যাসিড একটি দুর্বল এসিড যার p*K* প্রায় ১১ । এর কনজুগেট ক্ষার হাইপোআয়োডাইট&nbsp; (IO-)। ক্ষারকীয় হাইড্রোক্সাইডের সাথে আয়োডিনের বিক্রিয়ায় এনায়নের লবণ পাওয়া যায়। তারা দ্রুত ভেঙে গিয়ে আয়োডাইড এবং আয়োডেট গঠন করে।

## তথ্যসূত্র

বিষয়শ্রেণী:হাইড্রোজেন যৌগ
বিষয়শ্রেণী:আয়োডিন যৌগ
বিষয়শ্রেণী:হাইপোআয়োডাইট
বিষয়শ্রেণী:জারক অ্যাসিড
বিষয়শ্রেণী:জারক
ক্লোরাস এসিড

**ক্লোরাস অ্যাসিড** একটি অজৈব যৌগ, যার সংকেত HClO2। এটি একটি দুর্বল এসিড। এই এসিডে ক্লোরিণের জারণ দশা +3। বিশুদ্ধ পদার্থ অস্থায়ী, অসমানুপাতে ভেঙে হাইপোক্লোরাস অ্যাসিড (Cl এর জারণ দশা +1) এবং ক্লোরিক অ্যাসিড (Cl এর জারণ দশা +5):
: 2 HClO2   →   HClO  + HClO3
যদিও এই এসিডকে বিশুদ্ধ অবস্থায় পাওয়া কঠিন। এই এসিড থেকে পাওয়া কঞ্জুগেট ক্ষার স্থায়ী। এই এনায়নের সুপরিচিত লবণের উদাহরণ হচ্ছে সোডিয়াম ক্লোরাইট। ক্লোরিন ডাই অক্সাইড উৎপাদনে অনেক সময় এই এসিড এবং এর লবণ ব্যবহার করা হয়।

## প্রস্তুতি
 বেরিয়াম এবং পাতলা সালফিউরিক অ্যাসিড এর বিক্রিয়ায়  HClO2 প্রস্তুত করা যায়ঃ
: Ba(ClO2)2 + H2SO4 → BaSO4 + 2HClO2

## তথ্যসূত্র

## বহিঃসংযোগ

বিষয়শ্রেণী:হাইড্রোজেন যৌগ
বিষয়শ্রেণী:জারক অ্যাসিড
বিষয়শ্রেণী:জারক
ফোড়ন (রান্না)

ডান|থাম্ব|290x290পিক্সেল|ফোড়ন ( জলপাই তেল, মৌরি বীজ, জিরা বীজ, মেথি, এবং শুকনো লাল লঙ্কা) প্রস্তুত করা হচ্ছে।
**ফোড়ন** বা **বাগাড়** দেওয়া হচ্ছে রান্নার একটা কৌশল যা বাংলাদেশ, ভারত, পাকিস্তান এবং শ্রীলঙ্কার রন্ধনশৈলীতে ব্যবহৃত হয়। এই পদ্ধতিতে সমস্ত মশলা (অনেক ক্ষেত্রে অন্যান্য উপাদান যেমন শুকনো লঙ্কা, কিমা , আদা রুট বা চিনি) তেল বা ঘি তে হালকা করে ভেজে নেওয়া হয়। এর ফলে উপাদানের কোষ থেকে তেল বের হয়ে খাবারের স্বাদ বাড়িয়ে দেয়। এরপরে এগুলোকে তরকারির সংগে যুক্ত করা হয়। অনেক সময় মশলাকে তেলবিহীন পাত্রে শুকনো ভেজে নিয়ে গুড়ো করা হয়।

সাধারণত তরকারি বা এই ধরনের খাবারের জন্য ফোড়ন ব্যবহারের করার জন্য আগে থেকে তৈরী করে রাখা হয় কিন্তু রান্নার শেষের দিকে ফোঁড়ন দেওয়া হয়।

## ব্যবহৃত উপাদান
[থাম্ব|210x210পিক্সেল|বাগাড় দেওয়া [ডাল<]]
বাগাড় দেওয়ার জন্য সাধারণত যে উপাদানগুলো সাধারণত ব্যবহৃত হয় তার মধ্যে জিরা, কালো সরিষা বীজ, মৌরি বীজ, কাঁচা মরিচ, শুকনো লাল মরিচ, মেথি বীজ, দারুচিনি, লবঙ্গ, মাষকলাই, কারি পাতা, পেঁয়াজ, রসুন, তেজপাতা ইত্যাদি। যেসব খাবার রাঁধতে দীর্ঘ সময় লাগে তাতে ফোড়ন আগে দেওয়া হয় এবং যে সব খাবারে কম সময় লাগে তাতে ফোড়ন পরে দেওয়া হয়। ওড়িয়া রান্না এবং বাঙালি রন্ধনশৈলীতে মশলার এই মিশ্রণকে পাঁচ ফুটানা এবং পাঁচ ফোড়ন বলা হয়।

## পরিভাষা
দক্ষিণ এশিয়ার ভাষা সমূহে এটা বিভিন্ন নামে পরিচিত:
**চৌংক*- হিন্দি (হিন্দি: छौंक, 
* বাগাড়, ফোড়ন বাংলা;
* *তড়কা* (ਤੜਕਾ) পাঞ্জাবি; * *থালিথাল* (தாளித்தல்) তামিল; 
* *ওজ্ঞারানে* (ಒಗ್ಗರಣೆ)  কন্নড; फोण्ण মধ্যে কোঙ্কানি; 
* *ভাগার* (વઘાર) গুজরাতি; **ফোডনী* (फोडणी) মারাঠি; **থালিম্পু* (తాళింపు) বা *পপু* (పోపు), তেলুগু,
* *বাঘার* (بگھار) উর্দু; এবং 
* *বাঘারা* (ବଘାର) বা *ছুনকা* (ଛୁଙ୍କ) ওড়িয়া''.''

## তথ্যসূত্র

বিষয়শ্রেণী:বাংলাদেশী রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:রান্নার কৌশল
বিষয়শ্রেণী:ভারতীয় রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:উত্তরপ্রদেশী রন্ধনশৈলী
পেঁড়া

**পেঁড়া** বা প্যাঁড়া একধরনের মিষ্টি যা বাংলাদেশ, ভারত, পাকিস্তান, শ্রীলঙ্কাসহ দক্ষিণ এশিয়ার দেশসমূহে জনপ্রিয়। সাধারণত পুরু, আধা-শক্ত টুকরাকারে মিষ্টিটি তৈরী করা হয়। প্রধান উপাদানগুলো হচ্ছে খোয়া, চিনি এবং প্রথাগত সুগন্ধি, এলাচ বীজ, পেস্তা বাদাম ও জাফরান। এটার রঙ ক্রিম সাদা ক্যারামেল রঙেরও হয়। পেড়া শব্দটি সাধারণত থকথকে জিনিসের জন্য ব্যবহৃত হয় যেমন ময়দা, খোয়া। এর বিভিন্ন নাম এবং উচ্চারণ আছে। যেমন, পেধা, পেন্ডা গুজরাটি)।

পেড়ার উদ্ভব ঘটে মথুরাতে যা আজকের দিনে ভারতের উত্তরপ্রদেশ। মথুরা পেড়ে মথুরার বিখ্যাত পেড়া।এখান থেকে ভারত সহ দক্ষিণ এশিয়ার বিভিন্ন অঞ্চলে পেড়া ছড়িয়ে পড়েছে। ১৮৫০ সালে লক্ষ্ণৌর ঠাকুর রাম রতন সিং ধার্বাদ (বর্তমান দিনের কর্ণাটক) চলে আসেন এবং পেড়ার প্রচলন শুরু করেন। সেখানকার ধার্বাদ পেড়া বিখ্যাত। মহারাষ্ট্র সাতারার কান্দি পেড়া এক ধরনের পেড়া।

ধর্মীয় অনুষ্ঠানে লাড্ডু, পেড়া ইত্যাদি অনেকসময় প্রসাদ হিসেবে ব্যবহার করা হয়।

File:Kesar Peda.jpg|কেশর পেড়া


## তথ্যসূত্র

বিষয়শ্রেণী:ভারতীয় মিষ্টান্ন
বিষয়শ্রেণী:নেপালি রন্ধনশৈলী
বিষয়শ্রেণী:উত্তরপ্রদেশী রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:গুজরাতি রন্ধনশৈলী
বিষয়শ্রেণী:কনফেকশনারি
ফেনা

**ফোম** হচ্ছে এমন একটি পদার্থ যা কঠিন বা তরলের মধ্যে গ্যাস জমে থাকার কারণে সৃষ্ট হয়। বাথ স্পঞ্জ, বিয়ারের গ্লাসের উপরিভাগ এসব হচ্ছে ফোমের উদাহরণ। বেশিরভাগ ফোমে গ্যাসের আয়তন বেশি থাকে, যেখানে কঠিন বা তরলের খুবই পাতলা একটি স্তর এদের পৃথক করে।

সলিড ফোমের গুরুত্বপূর্ণ একটি ভাগ হলো বদ্ধ কোষীয় ফোম এবং মুক্ত কোষীয় ফোম। বদ্ধ কোষীয় ফোমে প্রতিটি গ্যাসের কোষ পৃথক স্তর দিয়ে আবৃত থাকে। অন্যদিকে মুক্ত কোষীয় ফোমে গ্যাসের কোষ গুলো একে অন্যের সাথে যুক্ত থাকে। সাবানের ফেনা বা ফোম হলো মুক্ত কোষীয় ফোমের একটি উদাহরণ; যেখানে পানি সমস্ত উপরিভাগ দিয়ে যেতে পারে। ক্যাম্পিং ম্যাট হলো বদ্ধ কোষীয় ফোমের একটি উদাহরণ যেখানে প্রতিটি গ্যাসীয় কোষ পৃথকভাবে বদ্ধ থাকে। একারণে এটি সহজে পানি শোষ্ণ করতে পারে।

ফোম বিক্ষিপ্ত বা বিচ্চুরিত মাধ্যমের একটি উদাহরণ। সাধারণত, ফোমের একটি কোষের ভেতর প্রচুর গ্যাস আবদ্ধ থাকে এবং ভিন্ন ভিন্ন আকার ধারণ করে। যার ফলে উপরিভাগের তরলের স্তর কমে যায় এবং চারপাশের তরল এর ঝিল্লি খুবই পাতলা হয়। যখন এই বুদবুদ বা গ্যাসের কোষের আকার খুবই নগন্য হয়, (উদাহরণ হিসেবে খুব মসৃন ফোম) তখন এই বিক্ষিপ্ত ফোম কে কলয়েড হিসেবে ধরা হয়।

ফোম জাতীয় বলতে সেসব পদার্থকে বোঝায় যারা ফোমের মতই দেখতে; যেমন: কোয়ান্টাম ফোম, পলিইউরেথিন ফোম (ফোম রাবার), পলিস্টাইরিন, ফেনোলিক বা অন্যান্য পদার্থ।

## বহিঃসংযোগ
* Mattress Toppers আরামদায়ক তোষকের বিশেষায়িত উপরাংশ

বিষয়শ্রেণী:ফোম
বিটা ক্ষয়

thumb|বিটা ক্ষয়
নিউক্লিয়ার পদা‍‌র্থবিজ্ঞানে বিটাক্ষয় হল একধরনের তেজসক্রিয় ক্ষয় যেখানে বিটা রশ্মি ও নিউট্রন নির্গত হয় পরমাণুর নিউক্লিয়াস থেকে। যেমন: ইলেকট্রন নির্গত হওয়ার পর প্রোটন,নিউট্রনে পরিণত হয়। বিটা ক্ষয় হল দুর্বল নিউক্লিয় বলের একটি ফলাফল।

## বর্ণনা
বিটা ক্ষয় দুই প্রকার।যথা:১.বিটা ঋণাত্মক এবং বিটা ধনাত্মক।ঋণাত্মক বিটা ক্ষয়ে একটি ইলেক্ট্রন ও ইলেক্ট্রন নিউট্রন প্রতিকণিকা নির্গত করে নিউট্রন,প্রোটনে পরিণত হয়।আবার বিটা ধনাত্মক ক্ষয়ে একটি পজিট্রন ও ইলেক্ট্রন নিউট্রন নির্গত হয়ে প্রোটন,নিউট্রনে পরিণত হয়।
## আবিষ্কার
১৮৯৬ সালে হেনরি বেকেরেল ইউরেনিয়ামে তেজস্ক্রিয়তা আবিষ্কার করেন। পরবর্তীতে মেরি ও পিয়ের কুরি থোরিয়াম, পোলোনিয়াম এবং রেডিয়ামে তেজস্ক্রিয়তা পর্যবেক্ষণ করেন। ১৮৯৯ সালে আর্নেস্ট রাদারফোর্ড তেজস্ক্রিয় নিঃসরণকে দুটি ভাগে ভাগ করেন: আলফা এবং বিটা (বর্তমানে বিটা মাইনাস)। আলফা রশ্মি কাগজ বা অ্যালুমিনিয়ামের পাতলা স্তর দ্বারা আটকানো যেতে পারে, যখন বিটা রশ্মি অ্যালুমিনিয়ামের বেশ কয়েকটি মিলিমিটার ভেদ করতে পারে। ১৯০০ সালে পল ভিলার্ড আরও অনুপ্রবেশকারী ধরনের বিকিরণ শনাক্ত করেন, যা রাদারফোর্ড ১৯০৩ সালে মৌলিকভাবে নতুন ধরনের বিকিরণ হিসাবে শনাক্ত করেন এবং গামা রশ্মি নামকরণ করেন। আলফা, বিটা এবং গামা হল গ্রিক বর্ণমালার প্রথম তিনটি অক্ষর।

১৯০০ সালে বেকেরেল ক্যাথোড রশ্মি অধ্যয়ন এবং ইলেক্ট্রন শনাক্ত করতে জে.জে. থমসন দ্বারা ব্যবহৃত পদ্ধতি ব্যবহার করে বিটা কণার ভর-থেকে-চার্জ অনুপাত (m/e) পরিমাপ করেন। তিনি দেখতে পান যে বিটা কণার m/e ঠিক থমসনের ইলেক্ট্রনের m/e এর মতোই। তাই তিনি প্রস্তাব করেন যে বিটা কণা আসলে ইলেক্ট্রন।

১৯০১ সালে রাদারফোর্ড এবং ফ্রেডরিক সোড্ডি দেখান যে আলফা এবং বিটা তেজস্ক্রিয়তা একটি রাসায়নিক মৌলের পরমাণুর অন্য রাসায়নিক মৌলের পরমাণুতে রূপান্তরিত হওয়ার সাথে জড়িত। ১৯১৩ সালে, আরও তেজস্ক্রিয় ক্ষয়ের পণ্য জানা হওয়ার পরে, সোড্ডি এবং কাজিমিয়ার্জ ফজানস স্বাধীনভাবে তাদের তেজস্ক্রিয় স্থানচ্যুতি সূত্র প্রস্তাব করেন, যা বলে যে বিটা (অর্থাৎ, β−) নিঃসরণ একটি উপাদান থেকে অন্য একটি উপাদান তৈরি করে যা পর্যায় সারণিতে ডানদিকে এক স্থানে অবস্থিত, যখন আলফা নিঃসরণ এমন একটি উপাদান তৈরি করে যা পর্যায় সারণিতে দুটি স্থানে বামে অবস্থিত।

তেজস্ক্রিয়তা একটি গুরুত্বপূর্ণ প্রাকৃতিক ঘটনা যা আমাদের চারপাশে রয়েছে। এটি পরমাণু বোমা এবং পারমাণবিক চুল্লীর মতো প্রযুক্তিতেও ব্যবহৃত হয়। তেজস্ক্রিয়তার বৈজ্ঞানিক গবেষণা আমাদেরকে পদার্থবিজ্ঞান এবং রসায়নের অনেক মৌলিক নীতিগুলিকে বুঝতে সাহায্য করেছে।

## ধনাত্মক বিটা ক্ষয়
ধনাত্মক বিটা ক্ষয়ে পরমাণুতে নিউক্লিয় সংখ্যা তার পূর্ববর্তি পরমাণুর নিউক্লিয় সংখ্যার চেয়ে এক কম হয়।
p → n+(e^+)+v
নিউট্রনের ভর প্রোটনের চেয়ে বেশি হওয়ার কারণে এটি ঘটে থাকে।
## ঋণাত্মক বিটা ক্ষয়
ঋণাত্মক বিটা ক্ষয়ের কারণে পরমাণু পারমাণবিক সংখ্যা এক করে বেরে যায়।
n→p+(e^-)+v
নিউট্রনের ভর প্রোটনের চেয়ে বেশি হওয়ার কারণে এটি ঘটে থাকে।

## তথ্যসূত্র

বিষয়শ্রেণী:নিউক্লীয় পদার্থবিজ্ঞান
বিষয়শ্রেণী:তেজস্ক্রিয়তা
সাইদুল হাসান (সাংবাদিক)

**সাইদুল হাসান** (১৯১২ -১৯৭১) একজন বাঙালী সমাজকর্মী, সাংবাদিক ও বাংলাদেশ মুক্তিযুদ্ধের শহীদ।

## সামাজিক কর্মকাণ্ড
বাংলাদেশ কৃষক শ্রমিক আন্দোলনের নেতা ও ট্রেড ইউনিয়ন নেতৃবৃন্দের সংস্পর্শে এসেছিলেন তিনি। প্রগতিশীল অসাম্প্রদায়িক চেতনায় উদ্বুদ্ধ হন। যখনই কোনো কুসংস্কার, অন্ধ বিশ্বাস বা ভ্রান্ত ধারণা দেখতেন তার সোচ্চার প্রতিবাদ ছিল সাইদুল হাসানের বৈশিষ্ট্য। ১৯৬৪ সালে দাঙ্গার সময় অত্যন্ত সাহসিকতার সাথে দাঙ্গাকারীদের মুখোমুখি প্রতিরোধ করেছিলেন।

## সাংবাদিক
তিমি একজন সাহসী ও সত্যনিষ্ঠ সাংবাদিক ছিলেন। ইয়াহিয়া খানের আমলে সরকারি রক্তচক্ষুর পরোয়া না করে সংবাদ সংগ্রহ করতেন। যথেষ্ট ঝুঁকি নিয়ে ১৯৭০ সালে সাপ্তাহিক *গণশক্তি* পত্রিকা প্রকাশ ও সম্পাদনা করেছেন। এ ব্যাপারে সরকারি অনুমতি পর্যন্ত আদায় করে নিয়েছিলেন তিনি।

## মৃত্যু
১৯৭১ সালে এক হিন্দু বন্ধু পরিবারকে আশ্রয় দেওয়ার অপরাধে পাকিস্তানি সামরিক বাহিনীর লোকেরা তাকে ধরে নিয়ে গিয়ে হত্যা করে।

## তথ্যসূত্র

বিষয়শ্রেণী:১৯১২-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:বাঙালি সাংবাদিক
রফিসসা

**রফিসসা**&nbsp; &nbsp;মরক্কোর&nbsp;একটি জনপ্রিয় খাবার। বিভিন্ন ঐতিহ্যবাহী উৎসবের সময়ে খাবারটি পরিবেশিত হয়।&nbsp;

ঐতিহ্যগতভাবে এটা মুরগির মাংস এবং ডাল ও মেথি বীজ (আরবিতে হেলবা), মসেম্মেন, মেলোউই বা দিন পুরোনো রুটি, এবং রাস এল হানাউটের মিশ্রণের সাথে পরিবেশন করা হয়।

## তথ্যসূত্র
* Rfissa_Moroccan সঙ্গে চিকেন, ডাল ও মেথি
* ক্যালোরি মরক্কোর থালা Rfissa 

বিষয়শ্রেণী:মরক্কোর রন্ধনশৈলী
বিষয়শ্রেণী:আরব রন্ধনশৈলী
হ্যারল্ড ইনিস

**হ্যারল্ড এ্যাডামস ইনিস** (নভেম্বর ৫, ১৮৯৪ – নভেম্বর ৮, ১৯৫২) ছিল টরেন্ট বিশ্ববিদ্যালয়ের কানাডীয় রাজনৈতিক অর্থনীতি বিষয়ক প্রফেসর এবং মিডিয়া, যোগাযোগ থিওরি ও কানাডীয় অর্থনৈতিক ইতিহাস বিষয়ের লেখক।তার জটিল ও কঠিন গদ্য থাকার সত্ত্বেও, ইনিস ছিল কানাডার খুবই গুরুত্বপূর্ণ মৌলিক চিন্তাবিদ। তিনি “স্ট্যাপলস থিসিস” উন্নয়নে সাহায্য করেছেন, যেটার মাধ্যমে তিনি দেখিয়েছেন কানাডার সাংস্কৃতি, রাজনৈতিক ইতিহাস এবং অর্থনীতি গুরুত্বপূর্ণভাবে “স্ট্যাপলস” যেমন ফার, মঃস্য, কাঠ, গম, খনিজ পদার্থ এবং কয়লািইত্যাদি উত্তোলন ও  রপ্তানি দ্বারা প্রভাবিত হয়।“স্ট্যাপলস থিসিস” ১৯৩০-১৯৬০ সাল পর্যন্ত কানাডার অর্থনৈতিক ইতিহাসকে প্রভাবিত করেছিল এবং কানাডার রাজনৈতিক অর্থনৈতিক ঐতিহ্যর মৌলিক অংশ হিসাবে বিবেচিত হচ্ছিল।

## তথ্যসূত্র

বিষয়শ্রেণী:১৮৯৪-এ জন্ম
বিষয়শ্রেণী:১৯৫২-এ মৃত্যু
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কানাডীয় অজ্ঞেয়বাদী
বিষয়শ্রেণী:২০শ শতাব্দীর কানাডীয় ইতিহাসবিদ
বিষয়শ্রেণী:অর্থনৈতিক ইতিহাসবিদ
বিষয়শ্রেণী:প্রযুক্তির দার্শনিক
বিষয়শ্রেণী:পাশ্চাত্য সভ্যতার তাত্ত্বিক
বিষয়শ্রেণী:টরন্টো বিশ্ববিদ্যালয়ের শিক্ষক
বিষয়শ্রেণী:বিরুদ্ধ-মার্কিনবাদ
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
বিষয়শ্রেণী:২০শ শতাব্দীর মার্কিন অর্থনীতিবিদ
বিষয়শ্রেণী:কানাডীয় রাজনৈতিক দার্শনিক
ঝুঁকি

ওয়াকারের তুলিতে এশিয়ান অঞ্চলে ইউরোপীয়দের যুদ্ধের ক্ষেত্রে ঝুঁকি|থাম্ব|320x320পিক্সেল
**ঝুঁকি** হলো মূল্যবান কোন কিছু অর্জন বা হারানোর সম্ভাবনা। ইচ্ছায় বা অনিচ্ছায় যখন কোন ঝুঁকি নেয়া বাদ দেয়া হয় তখন মূল্যবান কোন কিছু (যেমন-শারীরিক স্বাস্থ্য, সামাজিক অবস্থা, মানসিক মঙ্গল বা আর্থিক সম্পদ) অর্জিত হয় বা ক্ষতি হয়। ঝুঁকিকে ইচ্ছার সঙ্গে অনিশ্চয়তার মিথস্ক্রিয়া হিসেবে সংগায়িত করা যায়। অনিশ্চয়তা হলো একটি সম্ভাব্য অপ্রত্যাশিত, এবং অনিয়ন্ত্রিত ফলাফল; ঝুঁকি হলো অনিশ্চয়তা সত্ত্বেও গৃহীত পদক্ষেপের একটি ফল।
একটি ঝুঁকির তীব্রতা ও সম্ভাব্যতা থেকে মানুষের মানসিক সিদ্ধান্তের ঝুঁকিবোধ 
তৈরি হয়, এবং ব্যক্তি ভেদে তা পরিবর্তিত হতে পারে। কোন মানবিক প্রচেষ্টা কিছু ঝুঁকি বহন করে, কিন্তু কিছু আছে যা অন্যদের তুলনায় বেশি ঝুঁকিপূর্ণ।

## তথ্যসূত্র

বিষয়শ্রেণী:শিরোনামহীন উদ্ধৃতিসহ পাতা‎
বিষয়শ্রেণী:ঝুঁকি
বিষয়শ্রেণী:বীমাগণনা বিজ্ঞান
বিষয়শ্রেণী:পরিবেশমূলক সামাজিক বিজ্ঞানের ধারণা
বহির্জাত অর্ধপরিবাহী

**বহির্জাত অর্ধপরিবাহী** () বলতে অপদ্রব্য মিশ্রিত অর্ধপরিবাহীকে বোঝায়। নিয়ন্ত্রিত ডোপিং এর মাধ্যমে এর পরিবাহিতা বৃদ্ধি করা হয়। এতে সুবিধাজনক অপদ্রব্য নিয়ন্ত্রিতভাবে অতি সামান্য পরিমাণে মেশালে এতে বিপুল পরিমাণ হোল বা মুক্ত ইলেক্ট্রন সৃষ্টি হয়, যা এর পরিবাহিতা বহুগুণ বৃদ্ধি করতে পারে। ডোপায়নকৃত অপদ্রব্যের উপর ভিত্তি করে বহির্জাত অর্ধপরিবাহী p-টাইপ ও n-টাইপ এই দুই ধরনের হয়।

## দুই ধরনের অর্ধপরিবাহী
### p-টাইপ অর্ধপরিবাহী

কোন বিশুদ্ধ অর্ধপরিবাহীতে ত্রিযোজী মৌল অপদ্রব্য হিসেবে অতিসামান্য পরিমাণে মেশানো হলে যে বহির্জাত অর্ধপরিবাহী উৎপন্ন হয় তাকে p-টাইপ অর্ধপরিবাহী বলা হয়। এতে চতুর্যোজী অর্ধপরিবাহীর সাথে ত্রিযোজী অপদ্রব্য (যেমনঃ সিলিকন, অ্যালুমিনিয়াম) অতিসামান্য পরিমাণে মিশিয়ে p-টাইপ অর্ধপরিবাহী প্রস্তুত করা হয়। এর কেলাসে প্রচুর পরিমাণে হোল সৃস্টি হয়।

### n-টাইপ অর্ধপরিবাহী

কোন বিশুদ্ধ অর্ধপরিবাহীতে পঞ্চযোজী মৌল অতিসামান্য পরিমাণে অপদ্রব্য হিসেবে মেশালে যে বহির্জাত অর্ধপরিবাহী সৃষ্টি হয় সেটা n-টাইপ অর্ধপরিবাহী। ঋণাত্মক আধান বিশিষ্ট ইলেকট্রনই এই অর্ধপরিবাহীর আধান বহন করে বলে এরূপ অর্ধপরিবাহীর নামকরনে Negative শব্দের n-নিয়ে n-টাইপ অর্ধপরিবাহীর নামকরণ করা হয়েছে। পঞ্চযোজী মৌল্গুলির মাঝে আর্সেনিক, ফসফরাস, এন্টিমনি, বিসমাথ ইত্যাদি বেশি ব্যবহৃত হয়।

## তথ্যসূত্র

*

## বহিঃসংযোগ
* Howstuffworks:  How Semiconductors Work 

বিষয়শ্রেণী:অর্ধপরিবাহী
পণ্য জীবনচক্র

থাম্ব|240x240পিক্সেল|পণ্যের স্বাভাবিক জীবন চক্র
শিল্প ক্ষেত্রে, **পণ্য জীবনচক্র ব্যবস্থাপনা** বলতে বোঝায়, একটি পণ্য তৈরি করার শুরু থেকে প্রকৌশল নকশা এবং উৎপাদন, সেবা ও উৎপাদিত পণ্যের বিপনন ইত্যাদির সামগ্রিক ব্যবস্থা করার প্রক্রিয়া।  এটি জনশক্তি, উপাত্ত, পদ্ধতিসমূহ ও ব্যবসায় কৌশলকে একত্রিত করে এবং পণ্য সম্পর্কিত তথ্য প্রদান করে যা কোম্পানি ও তাদের অন্যান্য প্রতিষ্ঠানের জন্য মেরুদন্ড হিসেবে কাজ করে।

## ইতিহাস
বর্ধিত ব্যবসায়ের উৎসাহ বর্তমানে পরিচিত হচ্ছে পণ্য জীবনচক্র ব্যবস্থাপনা নামে যেটা এসেছে আমেরিকান মটরস কর্পোরেশন (এএমসি)। ফ্রানকোইস কাসটাইং, “পণ্য প্রকৌশল ও উন্নয়ন” এর সহ-সভাপতি এর মতে, ১৯৮৫ সালে অটোগাড়ি প্রস্তুতকারীরা বড় বড় প্রতিযোগীর সাথে ভালভাবে প্রতিযোগিতা করার জন্য এমন একটি উপায় বের করার চেষ্টা করছিল যেটা পণ্য উন্নয়ন প্রক্রিয়াকে ত্বরান্বিত করবে।

বড় ধরনের বাজেটের ঘাটতির কারণে জেনারেল মটরস, ফর্ট এবং অন্যান্য বিদেশি প্রতিযোগিরা গবেষণা ও উন্নয়নের উপর বেশি গুরুত্ব দিচ্ছিল তাদের প্রধান পণ্যগুলোর (বিশেষ করে জীপ গাড়ি) জীবন চক্র বৃদ্ধি করার জন্য।

পরিপক্ব জীপ চেরকি (এক্সজে) যেটা আধুনিক স্পর্টস ইউটিলিটি গাড়ি হিসেবে বাজারে ছাড়ার পর, এএমসি একটি নতুন মডেল উন্নয়ন করার কাজ শুরু করেছিল, যেটা পরে “জীপ গ্রান্ড চেরকি” নামে বাজারে আসে। প্রথমে তারা দ্রুত পণ্য উন্নয়নের জন্য কম্পিউটার নিয়ন্ত্রিত নকশা (CAD) সফটওয়্যার ব্যবহার করেছিল যা প্রকৌশলীদের বেশি উৎপাদনশীল করে। তাদের দ্বিতীয় প্রচেষ্টা ছিল নতুন যোগাযোগ পদ্ধতি যা দ্রুত দ্বন্দ্ব মীমাংসা করতে ব্যবহারিত হত এবং প্রকৌশলীক পরিবর্তন কমিয়ে ছিল, কারণ সব নকশা ও তথ্য কেন্দ্রীয় ডাটাবেস এ সংরক্ষণ করা থাকত। পণ্য উপাত্ত ব্যবস্থাপনা ছিল খুবই কার্যকরি, যেটা এএমসি পরে ক্রাইসলার ক্রয় করেছিল, এই পদ্ধতি পরবর্তীতে ব্যবসায়ের অন্যান্য অংশে প্রসারিত করা হয় পণ্য নকশা ও তৈরিকরণ এর সাথে নিয়োজিত সকলকে একত্রিত করার জন্য। ব্যবস্থাপনা প্রযুক্তির প্রাথমিক ব্যবহারের মাধ্যমে, ক্রাইসলার নিজেকে মোটরযান শিল্পে সস্তা দামের গাড়ি প্রস্তুতকারী হিসেবে প্রতিষ্ঠিত করেছিল, ১৯৯০ সালের মাঝামাঝিতে শিল্পের গড় উন্নয়ন ব্যয় অর্ধেকে নেমেছিল।

## তথ্যসূত্র

বিষয়শ্রেণী:উৎপাদন ও প্রস্তুতকরণ
বিষয়শ্রেণী:মার্কা ব্যবস্থাপনা
বিষয়শ্রেণী:পণ্য জীবনচক্র ব্যবস্থাপনা
কোবাল্ট টেট্রাকার্বোনাইল হাইড্রাইট

কোবাল্ট টেট্রাকার্বোনাইল হাইড্রাইট একটি জৈবধাতব যৌগ, যার সংকেত HCo(CO)4 । এটি একটি উদ্বায়ী, হলুদ তরল ও অসহনীয় গন্ধযুক্ত এবং এটি বর্ণহীন বাস্প গঠন করে। যৌগটি  দ্রবীভূত করলে তৎক্ষণাৎ বিশ্লিষ্ট হয়। কার্বন মনোক্সাইডের উচ্চ আংশিক চাপে অনুপস্থিতে  Co2(CO)8 গঠন করে। এই যৌগটি হাইড্রফরমাইলেশনে অনুঘটক হিসেবে কাজ করার সক্ষমতার জন্যে গুরুত্বপূর্ণ । বিভিন্ন ধরনের কার্বোনাইলেশন বিক্রিয়াতে মধ্যস্থাকারী হিসেবে ক্ষমতার জন্যে, HCo(CO)4 এবং এর সঙ্গত যৌগগুলো তাৎপর্যপূর্ণ ।

## গঠন ও বৈশিষ্ট্য

কোবাল্ট টেট্রাকার্বোনাইল হাইড্রাইট এর গঠন ত্রিকোণীয় দ্বি-পিরামিডীয়, সাথে নিরক্ষীয় CO লিগ্যান্ড নিরক্ষীয় সমতল থেকে সামান্য বাঁকানো । এর অণুর প্রতিসাম্য হল *C*3*v* ।
 কার্যকরী হাইড্রাইড আয়ন এর উপস্থিতিতে এই যৌগে কোবাল্টের জারণ সংখ্যা +১ 
কোবাল্ট টেট্রাকার্বোনাইল হাইড্রাইট খুব অম্লীয় ,এর p''K''<sub>a</sub> হল 8.5. ইহা সহজে টারটিয়ারী ফসফিন্স ও লুইস-ক্ষারের দ্বারা প্রতিস্থাপন বিক্রিয়া দেয়।

## প্রস্তুতি
যেহেতু কোবাল্ট টেট্রাকার্বোনাইল হাইড্রাইট সহজে বিশ্লিষ্ট হয় তাই, এটি সাধারণত Co2(CO)8 যৌগের হাইড্রজেনেশনের মাধ্যমে তৈরী করা হয়।
:Co2(CO)8 + H2    2&nbsp;HCo(CO)4 তাপগতীয়  
পরামিতি, সুস্থিতি বিক্রিয়ার জন্যে ইনফ্রারেড বর্ণালিবীক্ষণ যন্ত্রের মাধ্যমে  নির্ণয় করা হয়, যা হল Δ*H*&nbsp;= 4.054&nbsp;কিলোক্যালরি&nbsp;মোল−1, ΔS&nbsp;= −3.067&nbsp;ক্যালরি&nbsp;মোল−1&nbsp;কেলভিন−1.

## প্রয়োগ
টেট্রাকার্বোনাইলহাইড্রোকোবাল্ট ছিল শ্রমশিল্পে ব্যবহৃত প্রথম ট্রাঞ্জিশন ধাতব হাইড্রাইড ।

## তথ্যসূত্র

বিষয়শ্রেণী:ধাতব হাইড্রাইড
১৬ মিলিমিটার চলচ্চিত্র

**১৬&nbsp;মিমি ফিল্ম** ফিল্মের ক্ষেত্রে একটি ঐতিহাসিকভাবে জনপ্রিয় ও লাভজনক গেজ। ১৬&nbsp;মিমি বলতে বোঝায় ফিল্মের দৈর্ঘ্য, যেমন সুপরিচিত ৮ ও ৩৫ মিমি। এটি প্রেক্ষাগৃহের বাইরে শিল্প, শিক্ষা ইত্যাদি ক্ষেত্রে চলচ্চিত্র নির্মাণে বা অল্প বাজেটের মোশন পিকচারে ব্যবহৃত হয়। বহু দশক ধরে ৮&nbsp;মিমি ফিল্ম এবং পরে সুপার ৮ ফিল্মের পাশাপাশি এটিও শৌখিন বা ঘরে বসে মুভি বানানোয় জনপ্রিয় ছিল। ১৯২৩ সালে ইস্টম্যান কোডাক বের করে ১৬&nbsp;মিমির জন্য প্রথম "আউটফিট" যাতে ছিল একটি ক্যামেরা, প্রজেক্টর, ট্রাইপড, স্ক্থিন ও স্প্লিসার, মোট $335 মূল্যে। আরসিএ-ভিক্টর ১৯৩২ সালে একটি ১৬&nbsp;মিমি সবাক মুভি প্রজেক্টর এবং ১৯৩৫ সালে একটি অপটিকাল সাউন্ড-অন-ফিল্ম ১৬&nbsp;মিমি ক্যামেরা বাজারে ছাড়ে।

## ইতিহাস
ইস্টম্যান কোডাক ৩৫ মিমি ফিল্মের চেয়ে কম দামের শৌখিন বিকল্প হিসেবে  ১৬&nbsp;মিমি ফিল্ম বের করে ১৯২৩ সালে। ১৯২০-এর দশকে পেশাদার কর্মীরা এই ফরম্যাটটিকে বলতেন নিম্নমানের বা সাব-স্যান্ডার্ড।

কোডাক উইলার্ড বীচ কুককে তার প্যাথেস্কোপ অফ আমেরিকা কোম্পানি থেকে ভাড়া করে আনে নতুন ১৬&nbsp;মিমি *কোডাস্কোপ লাইব্রেরি* তৈরি করার জন্য। বাড়িতে বসে মুভি বানাবার পাশাপাশি লোকেরা সেই লাইব্রেরি থেকে ফিল্ম কিনতে বা ভাড়া নিতে পারতো, যা এই ফরম্যাটটির বিক্রি বাড়াতে সহায়ক হয়েছিল।

শৌখিন ব্যবহারের জন্য তৈরি ১৬&nbsp;মিমি ফিল্মটি সেসব ফিল্ম বেসের অন্যতম যেগুলোতে এসিটেট-নিরাপদ ফিল্ম ব্যবহৃত হয়। কোডাক এই ফিল্মে কখনোই নাইট্রেট ফিল্ম ব্যবহার করেনি নাইট্রেট বেসের উচ্চ দাহ্যতার কারণে।৩৫&nbsp;মিমি নাইট্রেট ফিল্ম ১৯৫২ সালে বন্ধ করে দেয়া হয়।

## তথ্যসূত্র

বিষয়শ্রেণী:চলচ্চিত্র ফিল্মের আকার
এসিম্বি ভাষা

**এসিম্বি ভাষা** হচ্ছে ক্যামেরুনের রাষ্ট্রীয় ভাষা। একে সাধারণত টিভোইড হিসাবে শ্রেণীবদ্ধ করা হচ্ছে, কিন্তু সামান্য প্রমাণ রয়েছে। এছাড়াও একে **ইসিম্বি**, **সিম্পি**, **এজ**, **এএজ**, **বগু** এবং **মবুরুগাম** বলা হয়।

## তথ্যসূত্র

বিষয়শ্রেণী:টিভোইড ভাষাসমূহ
বিষয়শ্রেণী:দক্ষিণাঞ্চলীয় বান্তোইড ভাষাসমূহ
বিষয়শ্রেণী:ক্যামেরুনের ভাষা
বিষয়শ্রেণী:দক্ষিণ বান্টয়েড ভাষা
খাদ্যশস্য

**খাদ্যশস্য** এক প্রকার ঘাস তার শস্যদানার ভোজ্য উপাদানের জন্য চাষ করা হয় (উদ্ভিদবিদ্যা অনুযায়ী, এক ধরনের ফল যাকে caryopsis বলা হয়), যা রেণু, জীবাণু, এবং তুষ গঠিত। খাদ্যশস্য শস্য বৃহত্তর পরিমাণে জন্মায় এবং বিশ্বব্যাপী অন্য কোনো ধরনের শস্যের তুলনায় বেশি খাদ্য শক্তি প্রদান এবং সেইজন্য একে প্রধানতম ফসল বলা যায়। এর  অন্য উদ্ভিদ পরিবার থেকে ও শস্য ভোজন করা যায়, যেমন বাজরা (Polygonaceae), quinoa (Amaranthaceae) এবং চিয়া (Lamiaceae) যা pseudocereals হিসাবে উল্লেখ করা হয়।

তাদের প্রাকৃতিক আকারে (পুরো শস্য হিসেবে), খাদ্যশস্য একটি ভিটামিন, খনিজ পদার্থ, শর্করা, চর্বি, তেল, এবং প্রোটিন সমৃদ্ধ উৎস। যখন তুষ এবং জীবাণু অপসারণের দ্বারা পরিশ্রুত করা হয়, তখন অবশিষ্ট অংশটুকু endosperm বেশিরভাগ কার্বোহাইড্রেট হয়। কিছু উন্নয়নশীল দেশগুলির মধ্যে শস্য মতে ধান, গম, ভুট্টা, বা ভুট্টার আকারে দানা দৈনন্দিন জীবন যাপনের বেশিরভাগ লোক ই চাষ করে। উন্নত দেশগুলোতে, খাদ্যশস্য খরচ মধ্যপন্থী এবং বৈচিত্রময় কিন্তু এখনও সারগর্ভ।

খাদ্যশস্য শব্দটি *[[কেরেস|Ceres]] থেকে প্রাপ্ত*, the Roman goddess of harvest and agriculture.

## প্রাচীন ইতিহাস
[থাম্ব|শস্য মাড়াই in [প্রাচীন মিশর|ancient Egypt]]
কৃষি কাজ বর্ধিত জনসংখ্যার সাহায্য করে, বৃহত্তর সমাজকে নেতৃত্ব দিতে ও অবশেষে শহর উন্নয়নেও। এছাড়া প্রয়োজনে বৃহত্তর প্রতিষ্ঠানের জন্য রাজনৈতিক শক্তি তৈরী করে (এবং সামাজিক স্তরবিন্যাস সৃষ্টির), শ্রম আইন, ফসল বরাদ্দ, জল এবং ভূমি প্রবেশের অধিকার সংক্রান্ত সিদ্ধান্ত তৈরি করে। কৃষি কাজ পুষ্টিহীনতা দূর করে, জনসমষ্টি কে দীর্ঘ সময়ের জন্য বসতি স্থাপন করতে বাধ্য করে, যা উপাদান পণ্য আহরণে সাহায্য করে।

## তথ্যসূত্র

বিষয়শ্রেণী:শস্য
বিষয়শ্রেণী:খাদ্যশস্য